b'\n_START_ARTICLE_\nTermoplastikas\n_START_PARAGRAPH_\nTermoplastikai \xe2\x80\x93 polimerin\xc4\x97s med\xc5\xbeiagos, kaitinamos galin\xc4\x8dios pasiekti savo elasting\xc4\x85 arba klampi\xc4\x85 b\xc5\xabsen\xc4\x85 ir au\xc5\xa1damos sug\xc4\xaf\xc5\xbeti \xc4\xaf pradin\xc4\x99 b\xc5\xabsen\xc4\x85. Esant \xc4\xafprastai temperat\xc5\xabrai, termoplastikai yra kieti k\xc5\xabnai. Kai temperat\xc5\xabra pakyla, jie darosi elastingi, galiausiai pereina \xc4\xaf klamp\xc4\x85 b\xc5\xabsen\xc4\x85. \xc5\xa0ios med\xc5\xbeiagos produktus galima \xc4\xafvairiais b\xc5\xabdais formuoti. \xc5\xa0ie b\xc5\xabsenos kitimai yra gr\xc4\xaf\xc5\xbetami ir gali b\xc5\xabti kartojami daug kart\xc5\xb3, o tai leid\xc5\xbeia perdirbti termoplastik\xc5\xb3 buitines ir pramonines atliekas \xc4\xaf naujus produktus.\n_START_SECTION_\nSavyb\xc4\x97s\n_START_PARAGRAPH_\nTermoplastikai pasi\xc5\xbeymi palyginti nedideliais gamybos ka\xc5\xa1tais. J\xc5\xb3 gamyba paprasta, naudoja ma\xc5\xbeai energijos, tod\xc4\x97l lengvai perdirbami. \xc4\xaeprasti termoplastikai sudaro 4/5 vis\xc5\xb3 pasaulyje pagamint\xc5\xb3 plastik\xc5\xb3. Did\xc5\xbei\xc4\x85j\xc4\x85 dal\xc4\xaf plataus vartojimo termoplastik\xc5\xb3 gamybos sudaro polietilenas (PE) ir polivinilchloridas (PVC). Apie tre\xc4\x8ddal\xc4\xaf - polistirenas (PS) ir polipropilenas (PP). Prie technini\xc5\xb3 termoplastik\xc5\xb3 priskiriami polietileno tereftalatas (PET), polikarbonatas (PC), akrilnitrilo butadienio stirenas (ABS).  Auk\xc5\xa1tos kokyb\xc4\x97s (high-performance) plastik\xc5\xb3 PPS, PES, PSU,  PEEK gaminama ma\xc5\xbeiausiai, nes jie taikomi specifin\xc4\x97se srityse \xe2\x80\x93 aeronautikoje, atomin\xc4\x97se j\xc4\x97gain\xc4\x97se, _NEWLINE_Pagrindin\xc4\x97s termoplastik\xc5\xb3 charakteristikos, pagal kurias plastikai skirstomi \xc4\xaf r\xc5\xab\xc5\xa1is ir parenkama panaudojimo sritis, yra lydymosi indeksas ir tankis. \xc5\xa0ie rodikliai \xc4\xaftakoja termoplastik\xc5\xb3 savybes. Formuojant plastiko gaminius jo reikiamos savyb\xc4\x97s pasiekiamos pridedant atitinkam\xc5\xb3 pried\xc5\xb3 \xe2\x80\x93 pluo\xc5\xa1t\xc5\xb3, plastifikatori\xc5\xb3._NEWLINE_Vir\xc5\xa1 stikl\xc4\x97jimo temperat\xc5\xabros ir \xc5\xbeemiau lydymosi temperat\xc5\xabros termoplastiko fizin\xc4\x97s savyb\xc4\x97s labai pasikei\xc4\x8dia be susijusios faz\xc4\x97s kaitos. Kai kurie termoplastikai nesikristalizuoja \xc5\xbeemiau stikl\xc4\x97jimo temperat\xc5\xabros, i\xc5\xa1laiko kai kurias ar visas savo amorfines savybes. Amorfiniai ir pusiau amorfiniai plastikai naudojami, kai reikalingas didelis optinis skaidrumas, nes \xc5\xa1viesa intensyviai sklinda kristalais, didesniais nei j\xc5\xb3 bangos ilgis. Amorfiniai ir pusiau amorfiniai plastikai yra ma\xc5\xbeiau atspar\xc5\xabs cheminiam ir aplinkos poveikiui, nes jiems tr\xc5\xabksta kristalin\xc4\x97s strukt\xc5\xabros._NEWLINE_Trapumas gali b\xc5\xabti suma\xc5\xbeintas prid\xc4\x97jus plastifikatori\xc5\xb3, kurie padidina amorfini\xc5\xb3 grand\xc5\xbei\xc5\xb3 segment\xc5\xb3 mobilum\xc4\x85, siekiant efektyviai suma\xc5\xbeinti stikl\xc4\x97jimo temperat\xc5\xabr\xc4\x85. Polimero modifikavimas per kopolimerizacij\xc4\x85 arba prid\xc4\x97jus nereaktyvi\xc5\xb3 \xc5\xa1onini\xc5\xb3 grandini\xc5\xb3 monomerus prie\xc5\xa1 polimerizacij\xc4\x85 taip pat gali j\xc4\xaf suma\xc5\xbeinti.'